የቀድሞ አሜሪካ ምክትል ፕሬዚዳንት ጆ ባይደን “ትራምፕ የነጭ የበላይነትን ያበረታታሉ” አሉ
የቀድሞ አሜሪካ ምክትል ፕሬዚዳንት ጆ ባይደን “ትራምፕ የነጭ የበላይነትን ያበረታታሉ” አሉ፡፡የዴሞክራት እጩ ሆነው የቀረቡት ጆ ባይደን “እኚህ ፕሬዚዳንት አሜሪካ ውስጥ የነጮች የበላይነት እንዲስፋፋ ነዳጅ እያርከፈከፉ ነው”ብለዋል።ትራምፕ አሜሪካ ውስጥ ነባርና መጤ የሚል ከፋፋይ ትርክቶችን እያንጸባረቁ መሆኑንም ባይደን ተናግረዋል።
“አሜሪካ የነጭ የበላይነት ማቆጥቆጥ ችግር ሰለባ ሆናለች፤ ትራምፕ ይህን አጉልተው በማንጸባረቅ የችግሩ ተጠያቂ ናቸው” ብለዋል።ፕሬዚዳንት ዶናልድ ትራምፕ ከባይደን ለተሰነዘረባቸው ትችት በሰጡት ምላሽ “አሰልቺ” ሲሉ ተናግረዋል።
ትራምፕ ሰሞኑን በአንድ የ21 ዓመት ወጣት በጠመንጃ የ22 ሰዎች ህይወት የተቀጠፈባትን ኤል ፓሶን ትናንት ጎብኝተዋል።ግድያው ከመፈፀሙ ከደቂቃዎች በፊት “የቴክሳስ ወራሪዎች በሆኑት ስፓንኛ ተናጋሪዎች ላይ እርምጃ እንወስዳለን” የሚል የጥላቻ ፅንፈኛ መልዕክት በድረ-ገፅ ተሰራጭቶ ነበር ተብሏል። (ምንጭ፡-አናዶሉ)